FCE е международен изпит, признат от много университети и работодатели като доказателство за владеене на английски език над средното ниво. Изпитът е международно признат, с безсрочна валидност и важно предимство за всички, които искат да работят и учат в чужбина. FCE съответства на ниво B2 от Общоевропейската езикова рамка. Има пет модула: четене с разбиране (reading), писане на текст (writing), употреба на езика (use of English), слушане (listening) и говорене (speaking). Общата продължителност на изпита е 4 часа. Частта говорене (speaking) се провежда отделно от писмената част. Изпитът може да се положи в компютърен или хартиен вариант.Можете да проверите резултатите си онлайн около 8 седмици след датата на изпита (за компютърно базираните изпити срокът е около 3 седмици). Една седмица преди вашата изпитна дата ще получите имейл с подробни инструкции как да проверите резултатите си. Сертификати се издават само на успешно положилите изпита кандидати, а изпитният център изпраща на всички, издържали изпита, покани по имейл за мястото и срока за получаване на сертификатите. Поради ценността на сертификатите тяхното получаване става срещу подпис лично от кандидатите или от официалните представители на училищата, извършили блокова регистрация. Детайли за FCE Cambridge English: First (FCE) също се нарича First Certificate in English (FCE); Сфера на признание: академичните и бизнес среди по света; Валидност: Сертификатът е безсрочен; Ниво: B2 от Общата Европейска Езикова Рамка; Групи: до 8 човека; Продължителност: 100-120 учебни часа; Местоположение: офис Езиков център “Britannia”